Diari Oficial de la Generalitat Valenciana


Sumari del DOGV 9296, del 11-03-2022 (2022/1847)

RESOLUCIÓ de 21 de febrer de 2022, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a l'extracció de ronyó de donant viu i per al trasplantament de ronyó de donant viu al centre Hospital Universitari i Politècnic La Fe, de València.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9296

Data del DOGV
:   11-03-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/1847


Data del document
:   21-02-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 21 de febrer de 2022, de la Direcció General d'Investigació i Alta Inspecció Sanitària, de la Conselleria de Sanitat Universal i Salut Pública, per la qual es renova l'autorització sanitària per a l'extracció de ronyó de donant viu i per al trasplantament de ronyó de donant viu al centre Hospital Universitari i Politècnic La Fe, de València. [2022/1847]  
El gerent del departament de salut va presentar una sol·licitud de renovació d'autorització sanitària per a l'extracció de ronyó de donant viu i per al trasplantament de ronyó de donant viu per al centre Hospital Universitari i Politècnic La Fe, amb data 1 de febrer de 2022.  
  
  
Fonaments jurídics  
1. Llei 39/2015, d'1 d'octubre, del procediment administratiu comú de les administracions públiques.  
2. Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat, així com el que disposa l'Ordre 7/2017, de 28 d'agost, de la Conselleria de Sanitat Universal i Salut Pública, per la qual es desplega el Decret 157/2014, de 3 d'octubre, pel qual s'estableixen les autoritzacions sanitàries i s'actualitzen, creen i organitzen els registres d'ordenació sanitària de la Conselleria de Sanitat.  
  
3. Llei 20/2017, de 28 de desembre, de la Generalitat, de taxes.  
4. Reial Decret llei 9/2014, de 4 de juliol, pel qual s'estableixen les normes de qualitat i seguretat per a la donació, obtenció, avaluació, processament, preservació, emmagatzematge i distribució de cèl·lules i teixits humans, i s'aproven les normes de coordinació i funcionament per al seu ús en humans.  
5. Reial decret 1723/2012, de 28 de desembre, pel qual es regulen les activitats d'obtenció, utilització clínica i coordinació territorial dels òrgans humans destinats al trasplantament i s'estableixen les normes de qualitat i seguretat.  
6. Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
Vist l'expedient instruït a aquest efecte, els preceptes legals esmentats i els altres de pertinent aplicació, resolc:  
Concedir la renovació d'autorització sanitària al centre Hospital Universitari i Politècnic La Fe per a:  
Extracció de ronyó de donant viu vàlida per un període de 5 anys. Trasplantament de ronyó de donant viu vàlid per un període de 5 anys.  
  
Qualsevol modificació substancial en les condicions o requisits que van motivar la concessió de l'autorització haurà de ser notificada a aquesta direcció general, i podrà donar lloc a la seua revisió o, fins i tot, a la revocació de l'autorització, si les modificacions suposen una alteració substancial de les circumstàncies que van justificar la concessió. A l'efecte de l'activitat que s'autoritza, el centre queda sotmés a la inspecció i el control d'aquesta conselleria.  
Aquesta resolució és notificada a les persones interessades, amb l'advertiment que no esgota la via administrativa, i contra aquesta poden interposar un recurs d'alçada, davant la Secretaria Autonòmica de Salut Pública i del Sistema Sanitari Públic, en el termini d'un mes comptat a partir de l'endemà de la data de la notificació.  
  
València, 21 de febrer de 2022.- El director general d'Investigació i Alta Inspecció Sanitària: Javier Santos Burgos Muñoz.